
ΑΠΟΦΑΣΕΙ Σ 

(ΐ) 

Πολιτογράφηση Ομογενών Αλλοδαπών. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με τις αριθμ.πρωτ. Φ. 35450/46401/2000/4.1.2001 ταυτά- 
ριθμες αποφάσεις του Υφυπουργού Εσωτερικών Δημ. Διοικ. 
& Αποκ/σης, έγιναν δεκτές οι από 20.1.1998 αιτήσεις πολιτο¬ 
γράφησης των ομογενών αλλοδαπών, α) ΤΑΚΟΡΗ ΔΗΜΗ- 
ΤΡΙΟΥ του ΑΡΣΕΝ β) ΤΑΚΟΡΗ ΑΡΜΕΝ του ΔΗΜΗΤΡΙΟΥ και 
γ) ΤΑΚΟΡΗ ΑΡΣΕΝ του ΔΗΜΗΤΡΙΟΥ, για την απόκτηση της 
Ελληνικής Ιθαγένειας. 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 


( 2 ) 

Πολιτογράφηση Αλλογενών Αλλοδαπών. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1. - Με την αριθμ. πρωτ. 9478/45359/2000/21.2.2001 από¬ 
φαση του Υφυπουργού Εσωτερικών Δημ. Διοικ. & Αποκ/σης, 
έγινε δεκτή η από 10.12.1998 αίτηση πολιτογράφησης του 
αλλογενούς αλλοδαπού ΟΥΙΚ ΤΖΑΜΑΛ του ΜΩΧΑΜΕΝΤ 
ΑΛΥ, για την απόκτηση της Ελληνικής Ιθαγένειας. 

2. -Με την αριθμ.πρωτ. Φ.27413/39905/2000/21.2.2001 από¬ 
φαση του Υφυπουργού Εσωτερικών Δημ. Διοικ. & Αποκ/σης, 
έγινε δεκτή η από 1.11.1999 αίτηση πολιτογράφησης του αλ¬ 
λογενούς αλλοδαπού ΑΛ ΝΑΓΙΕΦ ΑΛ ΝΤΑΡΟΥ Σ ΜΩΧΑΜΕΝΤ 
του ΑΧΜΕΝΤ, για την απόκτηση της Ελληνικής Ιθαγένειας. 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/83989 (3) 

Έγκριση της αύξησης της πάγιας προκαταβολής του 
Γραφείου Ο.Ε.Υ. Σκοπιών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Έχοντας υπόψη τις διατάξεις: 

1 Του Π.Δ. 178/2000 (Φ.Ε.Κ. 165/14-7-2000) «Οργανισμός 
του ΥΠ.ΕΘ.Ο.». 

2. Του Ν. 1558/85 «Περί Κυβερνήσεως και Κυβερνητικών 
Οργάνων». 

3Του Π.Δ. 177/98«Περίσυστάσεωςπαγίαςπροκαταβολής 
σε Υπηρεσίες εξωτερικού Εμπορίου του Υπουργείου Εθνικής 
Οικονομίας». 

4. Του Ν. 2297/ΦΕΚ 50/8-3-95 «Οργάνωση και λειτουργία 
των Γ ραφείων Οικονομικών και Εμπορικών Υποθέσεων του 
Υπουργείου Εθνικής Οικονομίας και άλλες διατάξεις,» όπως 
τροποποιήθηκε και συμπληρώθηκε με το Ν. 2414/25-6-96. 

5. Την αριθμ. 16326/ΔΙΟΕ 318/19-4-2000 ( Φ.Ε.Κ. 
566/Τ.Β/2000 κοινή απόφαση του Πρωθυπουργού και του 
Υπουργού Εθνικής Οικονομίας «Καθορισμός αρμοδιοτήτων 
των Υφυπουργών Εθνικής Οικονομίας». 

6. Την αριθμ. 1039386/441/Α0006/21-4-2000 (Φ.Ε.Κ. 
571/Τ.Β/2000) κοινή απόφαση του Πρωθυπουργού και του 
Υπουργού Οικονομικών «Καθορισμός αρμοδιοτήτων των 
Υφυπουργών Οικονομικών». 

7. Το άρθρο 46 παρ. 2 και 3 του Ν. 2362/27-11 -95 (ΦΕΚ 247, 
Τεύχος Α’) «Περί Δημοσίου Λογιστικού, ελέγχου των δαπα¬ 
νών του Κράτους και άλλες διατάξεις». 

8 Την υπ' αριθμ. 2047457/5419/Α 0024/1-9-1998 κοινή Από¬ 
φαση των Υπουργών Εθνικής Οικονομίας και Οικονομικών. 

9. Το με αριθμ. πρωτ. 3220/679/4-10-2000 αίτημα του Γρα¬ 
φείου Ακολούθου Ο.Ε.Υ. Σκοπιών. 

10. Το με αριθμ.πρωτ. ΣΑ 3742/16-11-2000 έγγραφο της 
Γ εν. Δ/νσης Ο.Ε.Σ., αποφασίζουμε: 

1. Κατά τροποποίηση της υπ’ αριθμ. 2047457/5419/ 
Α0024/1.9.98 απόφασής μας, εγκρίνουμε την αύξηση πάγιας 
προκαταβολής του Γραφείου Ο.Ε.Υ. Σκοπιών, από 6.000 Γερ¬ 
μανικά Μάρκα σε 8.000 Γερμανικά Μαρκα, ήτοι αύξηση 2.000 
Γερμανικά Μάρκα και στη συνέχεια την έκδοση χρηματικού 
εντάλματος ποσού 2.000 Μάρκων Γερμανίας, στο όνομα του 
υπολόγου-διαχειριστή, σε βάρος του εκτός προϋπολογισμού 
λογαριασμού «Πάγια προκαταβολή Εμπορικών Συμβούλων 
και Ακολούθων σε συνάλλαγμα», για την αντιμετώπιση διαφό¬ 
ρων δαπανών του παραπάνω Γ ραφείου, σε βάρος των πιστώ¬ 
σεων των παρακάτω κωδικών αριθμών του φορέα/13/130. 

ΚΑΕ ΟΝΟΜΑΣΙΑ 

0713 «Έξοδα μετακίνησης πολιτικών υπαλλήλων από το 
εσωτερικό στο εξωτερικό ή και αντίστροφα» 

0714 «Έξοδα μετάθεσης ή απόσπασης πολιτικών υπαλ¬ 
λήλων στο εξωτερικό» 

0715 «Έξοδα μετακίνησης στο εξωτερικό πολιτικών 
υπαλλήλων που υπηρετούν σε Ελληνικές Υπηρε¬ 
σίες του εξωτερικού « 

0822 «Κάθε είδους μεταφορές» 

0823 «Ταχυδρομικά» 

0824 «Υποχρεώσεις από παροχή τηλεπικοινωνιακών 
υπηρεσιών.» (Τέλη, μισθώματα και δαπάνες εγκα¬ 
ταστάσεων) 

0825 «Τηλεφωνικά, τηλεγραφικά, τηλετυπικά, υπηρε¬ 
σιών εξωτερικού.» 

0831 Ύδρευση και άρδευση.» 

0832 «Φωτισμός και κίνηση (μεηλεκτρισμόήφωταέριο).» 

0841 «Δημοσιεύσεις γενικά.» 


0843 «Εκδόσεις- εκτυπώσεις- βιβλιοδεσία.«(περιλαμβά¬ 

νεται και η προμήθεια χάρτου) 

0845 «Κάθε είδους δαπάνες δημοσίων σχέσεων.» 

0851 «Αμοιβές για συντήρηση καιεπισκευή κτιρίωνγενι- 

κά, εγκαταστάσεων στρατωνισμού, ελλιμενισμού 
& λοιπών εγκαταστάσεων.» 

0869 «Αμοιβές για συντήρηση και επισκευή λοιπού εξο¬ 
πλισμού.» 

0871 «Αμοιβές φυσικών προσώπων.» 

0891 «Ασφάλιστρα.» 

0899 «Λοιπές δαπάνες». 

1111 «Προμήθεια χαρτιού, γραφικών ειδών και λοιπών 
συναφών υλικών.» 

1122 «Προμήθεια περιοδικών, εφημερίδων και λοιπών 
συναφών εκδόσεων.» 

1231 «Προμήθεια ειδών καθαριότητας». 

1329 «Προμήθεια ειδών συντήρησης και επισκευής κά¬ 
θε είδους λοιπού εξοπλισμού.» 

1512 «Καύσιμα θέρμανσης κ.λ.π. δαπάνες κοινοχρή¬ 
στων». 

1699 «Λοιπές προμήθειες υλικών.» 

2. Το ύψος της πάγιας προκαταβολής στο Γ ραφείο Ο.Ε.Υ. 
στα Σκόπια, καθορίζεται σε συνάλλαγμα 8.000 Γερμανικά 
Μάρκα. 

3. Το ανωτέρω χρηματικό ένταλμα θα εκδοθεί στο όνομα 
του υπολόγου διαχειριστή Δημητρίου Ζιώγα με βαθμό Γραμ- 
ματέα Α’ Ο.Ε.Υ., σε αυτούσιο συνάλλαγμα 

4. Η Απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιανουάριου 2001 

οι ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

Γ. ΖΑΦΕΙΡΟΠΟΥΛΟΣ Γ. ΔΡΥΣ 

Αριθ. 2/6949/0022 (4) 

Υπερωριακή εργασία υπαλλήλων στο Γραφ. Γενικού 
Γραμματέα Απόδημου Ελληνισμού και οδηγών του 
Γ εν. Γ ραμματέα. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π.Δ. 104/83 «Αρμοδιότητες της 
Γ.Γ.Α.Ε.» 

2. Τις διατάξεις του Π.Δ. 131/89 «Οργάνωση υπηρεσιώντης 
Γ.Γ.Α.Ε.». 

3. Τις διατάξεις του Π Δ. 155/93 «Μεταφορά Γ.Γ.Α.Ε. στο 
Υπουργείο Εξωτερικών» 

4. Τις διατάξεις του άρθρου 13του Ν. 1288/82 (ΦΕΚ 120/Α). 

5. Τα άρθρα 24, 26 του Ν. 1558/85 «Κυβέρνηση και κυβερ¬ 
νητικά όργανα» 

6. Τις διατάξεις του άρθρου 15 του Ν. 2592/98 (ΦΕΚ 
57/Α/18-3-98). 

7. Την υπ’ αριθμ. 682/26 1.2001 απόφαση της Νομαρχίας 
Αθηνών για την υπερωριακή απασχόληση του οδηγού με σχέ¬ 
ση εργασίας ΙΔΑΧ κατά τις Κυριακές και εξαιρέσιμες ημέρες. 

8. Το Π.Δ. 33/1999 με το οποίο διορίστηκε ΥΦΥΠΕΞ ο Γρη- 
γόριος Νιώτης (ΦΕΚ 36/Α/19.2.1999). 

9. Την υπ' αριθμ. Π.130-4745/ΑΣ 1685 απόφαση του Πρω¬ 
θυπουργού και του Υπουργού Εξωτερικών «Καθορισμός αρ¬ 
μοδιοτήτων του Υφυπουργού Εξωτερικών Γρηγόρη Νιώτη» 

10. Την ανάγκη καθιέρωσης υπερωριακής εργασίας για 
τους υπαλλήλους του γραφείου Γενικού Γραμματέα της 
ΓΓΑΕ, καθώς και γιατους δύο οδηγούςτου υπηρεσιακού αυ¬ 
τοκινήτου του Γ ενικού Γ ραμματέα. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Η δαπάνη που προκύψει για τους τρεις (3) υπαλλήλους που 
είναι στο γραφείο του Γενικού Γραμματέα και σε διαβαθμι¬ 
σμένη θέση ανέρχεται στο ποσό 3.600.000 δρχ. περίπου και 
στον ΚΑΕ 0511, 

Επίσης η δαπάνη που θα προκύψει για μία (1) υπάλληλο με 
σχέση εργασίας ΙΔΑΧ που είναι αποσπασμένη στη ΓΓΑΕ και 
τοποθετημένη στο Γραφείο Γενικού Γραμματέα ανέρχεται 
στο ποσό 1.200.000 δρχ. περίπου και στον ΚΑΕ 0521. 

Καθώς επίσης για την υπερωριακή απασχόληση ενός οδη¬ 
γού μονίμου υπαλλήλου της ΓΓΑΕ θα προκύψει δαπάνη 
1.500.000 δρχ. στους ΚΑΕ 0511 και 0512 και για ένα οδηγό με 
σχέση εργασίας Ιδιωτικού Δικαίου Αορίστου Χρόνου θα προ¬ 
κύψει δαπάνη 1.500.000 δρχ. στον ΚΑΕ 0521. 

Οι εγγεγραμμένες πιστώσεις στον προϋπολογισμό μας για 
το έτος 2001 είναι: 

1. ΚΑΕ 0511 5.800.000 δρχ. 

2. ΚΑΕ 0521 3.000.000 δρχ. 

3. ΚΑΕ 0522 1.200.000 δρχ., αποφασίζουμε: 

Εγκρίνουμε την καθιέρωση υπερωριακής εργασίας για το 

από 2-1-2001 μέχρι 31-12-2001 χρονικό διάστημα για τέσσε¬ 
ρις (4) υπαλλήλους του Γραφείου του Γενικού Γραμματέα 
Απόδημου Ελληνισμού μέχρι 90 ώρες συνολικά κατά μήνα 
για κάθε υπάλληλο, με ετήσια δαπάνη 4.800.000 δρχ. 

Επίσης εγκρίνουμε την καθιέρωση υπερωριακής εργασίας 
για δύο οδηγούς του υπηρεσιακού αυτοκινήτου του Γ ενικού 
Γ ραμματέα της ΓΓΑΕ μέχρι 90 ώρες συνολικά κατά μήνα για 
κάθε οδηγό, θα προκύψει δαπάνη 1.500.000 δρχ. για κάθε 
υπάλληλο το έτος. 

Οι 90 ώρες αναλύονται ως εξής: 45 απογευμ. + 25 νυκτ. + 
20 Κυρ.=90 ώρες. 

Η απόφαση αυτή να δημοσιευθεί στην Εφημερίδα Κυβερ- 
νήσεως. 

Αθήνα, 2 Φεβρουάριου 2001 
Οι Γ ενικοί Γ ραμματείς 

Απόδημου Ελληνισμού Δημοσιονομικής Πολιτικής 

ΔΗΜΗΤΡΗΣ ΔΟΛΛΗΣ ΙΩΑΝΝΗΣ ΚΟΥΣΟΥΛΑΚΟΣ 


Αριθ. 2/7472/0022 (5) 

Έγκριση για το α’ εξάμηνο του 2001 απασχόλησης για νυ¬ 
χτερινή εργασία προς συμπλήρωση της εβδομαδιαίας 
υποχρεωτικής εντός του νομίμου ωραρίου για έναν (1) 
υπάλληλο Ε.Ο.Τ. - ελεγκτή καζίνο - αποσπασμένο στο 
Υπουργείο Ανάπτυξης (τομέας Τουρισμού). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 15 του Ν.2592/18-3-98 «Ανα¬ 
προσαρμογή συντάξεων πολιτικών συνταξιούχων του Δημο¬ 
σίου, ρύθμιση συνταξιοδοτικών θεμάτων και άλλες διατά¬ 
ξεις»» (ΦΕΚ57/Α/18-03-98). 

2. Τη 2022941/2297/0022/7-4-98 απόφαση Υφυπουργού 
Οικονομικών «Κοινοποίηση των διατάξεων του άρθρου 15 
του Ν.2592/1998 για υπερωριακή εργασία». 

3. Το Π.Δ 27/1-2-96 «περί συγχώνευσης των Υπουργείων 
Τουρισμού, Βιομηχανίας, Ενέργειας - Τεχνολογίας και Εμπο¬ 
ρίου, στο Υπουργείο Ανάπτυξης». (ΦΕΚ 19/Α/1 -2-96) 

4. Το Π.Δ. 143/13.4.2000 «Διορισμός Υπουργών, Αναπλη¬ 
ρωτή Υπουργού και Υφυπουργών «(ΦΕΚ 122/Α/13.4.2000). 

5. Τις διατάξεις των παρ.1 και 2 του άρθρου 15 του 
Ν.2592/98. 

6. Το έγγραφο του Υπουργείου Οικονομικών με 
α.π.2/13071/0022/18.5.99 «Υπερωριακή απασχόληση προ¬ 
σωπικού με σχέση εργασίας ιδιωτικού δικαίου». 

7. Τη με α.π. 2/80345/0004/8.11.99 απόφαση Υπουργών 


«Μεταβίβαση εξουσίας υπογραφής, σύμφωνα με το άρθρο 7 
παρ.1 του Ν. 1943/91». (ΦΕΚ2040/Β/19.11.99). 

8. Το άρθρο 3 παρ.21 του Ν.2206/94 Ίδρυση, οργάνωση, 
λειτουργία, έλεγχος καζίνων και άλλες διατάξεις» (ΦΕΚ 
62/Α/20.4.94). 

9. Το άρθρο 8 της με α.π. 1036/26.5.95 κοινής απόφασης 
των Υπουργών Τουρισμού και Δημόσιας Τάξης «Καθορισμός 
των δικαιολογητικών των προσλαμβανομένων για εργασία 
στα Καζίνο και έλεγχος τήρησης της δημόσιας τάξης». 

10. Το άρθρο 10 του Ν.2837/2000 (ΦΕΚ 178/Α/3.8.2000). 

11. Το γεγονός ότι για την εν λόγω δαπάνη υπάρχει εγγε¬ 
γραμμένη πίστωση στον τακτικό προϋπολογισμό του Υπουρ¬ 
γείου Ανάπτυξης 35/150 ΚΑ 522 ποσού δραχμών οκτώ εκα¬ 
τομμυρίων (8.000.000) οικονομικού έτους 2001. 

12. Το γεγονός: της έλλειψης προσωπικού (ελεγκτών Καζί¬ 
νο) δεδομένου ότι οι ήδη υπάρχοντες ελεγκτές απασχολού¬ 
νται πλην των δύο κρατικών παράλληλα και στα επτά ιδιωτι¬ 
κά Καζίνο. 

13. Της 24/ωρης λειτουργίας των ανά την Ελλάδα Καζίνο, 
όπου βάσει του νόμου περί λειτουργίας των Καζίνο απαιτεί¬ 
ται η συνεχής παρουσία ελεγκτών Καζίνο. 

14. Της λειτουργίας όλωντων Καζίνο καιτις 365 ημέρες του 
χρόνου, αποφασίζουμε: 

Εγκρίνουμε την απασχόληση για νυχτερινή εργασία προς 
συμπλήρωση της εβδομαδιαίας υποχρεωτικής εντός του νο¬ 
μίμου ωραρίου για έναν υπάλληλο ιδιωτικού δικαίου αορί¬ 
στου χρόνου που αμείβεται με το Ν. 2470/97, (ελεγκτή Καζί¬ 
νο) αποσπασμένου στο Υπουργείο Ανάπτυξης, ως εξής: 

Για το Α’ εξάμηνο του 2001: 

Α. Νυχτερινή απασχόληση εργασίμων ημερών: 180 ώρες 
συνολικά. 

Β. Νυχτερινή και ημερήσια Κυριακών και εξαιρέσιμων: 60 
ώρες συνολικά. 

Η απόφαση αυτή, που ισχύει από 7.1.2001, να δημοσιευθεί 
στην Εφημερίδα της Κυβερνήσεως. 

Αθήνα, 7 Φεβρουάριου 2001 

Οι Γ ενικοί Γ ραμματείς 

Δημοσιονομικής Πολιτικής 

Υπουργείου Οικονομικών Υπουργείου Ανάπτυξης 

ΙΩΑΝΝΗΣ ΚΟΥΣΟΥΛΑΚΟΣ ΔΗΜ. ΚΑΛΟΥΔΙΩΤΗΣ 

Αριθ. 2/8484/0022 (6) 

Καθορισμός αμοιβής της Επιτροπής εξέτασης των προ¬ 
τάσεων του Δημοτικού Συμβουλίου Πρέβεζας για το 
έργο «Ζεύξη Πρέβεζας - Ακτίου μετά των προσβάσε¬ 
ων». 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

1. Του Ν. 1558/85 «Κυβέρνηση και Κυβερνητικά Όργανα» 
(ΦΕΚ.137Α/85). 

2. Του Ν.1418/84 (ΦΕΚ23Α/84) «Δημόσιαέργα κ.λπ.» όπως 
τροποποιήθηκε με τους Ν.2229/94, Ν.2308/95, Ν.2338/95 και 
Ν.2372/96. 

3. Του Π.Δ.609/85 (ΦΕΚ 223/85) «Κατασκευή Δημοσίων Έρ¬ 
γων» όπως ισχύει σήμερα μετά την τροποποίησή του από τον 
Ν.2229/94, το Π.Δ.368/94 και το Ν.2338/95. 

4. Του Π.Δ.69/88 για τον «Οργανισμό της Κεντρικής Υπη- 
ρεσίαςτηςΓ.Γ.Δ.Ε.»όπωςτροποποιήθηκε και ισχύει σήμερα 

5. Του Π.Δ. 394/74 περί σύστασης της ΕΥΔΕ/ΜΕΔΕ όπως 
συμπληρώθηκε καιτροποποιήθηκε μετά Π.Δ.435/95,216/97, 
193/99 και 145/2000. 

6. Της Δ16α/04/773/29.11.90 Κοινή Απόφαση του Υπουρ¬ 
γού Προεδρίας και Αν.Υπουργού ΠΕΧΩΔΕ «Περίεξαιρέσεως 

διοικητικών πράξεων ή εγγράφων από τον κανόνα των τριών 
υπογραφών». 

7. Του Ν.2362/95 περί Δημοσίου Λογιστικού και ειδικότερα 
της παρ.3 του άρθρου 22 του Νόμου αυτού. 

8. Της ΣΑΕ 071/2 στην οποία περιλαμβάνεται το ενάριθμο 
έργο 9471556 από το οποίο χρηματοδοτείται το έργο της 
Ζεύξης Πρέβεζας-Ακτίου μετά των προσβάσεων. 

9. Τις διατάξεις του άρθρου 40 του Ν.849/78, όπως συ¬ 
μπληρώθηκε με το άρθρο 8 του Ν.2129/93. 

10. Την αριθμ.2/74260/0004/15.10.99 Κ.Υ.Α. για μεταβίβα¬ 
ση εξουσίας υπογραφής σύμφωνα με το άρθρο 7 παρ.1 του 
Ν. 1943/91. 

Αφού λάβαμε υπόψη: 

1. Την 1672/ΚΕ 100/24.7.91 απόφαση του Αναπληρωτή 
Υπουργού ΠΕΧΩΔΕ με την οποία το έργο της Ζεύξης Πρέβε¬ 
ζας-Ακτίου χαρακτηρίστηκε ως Ειδικό και Εθνικού Επιπέδου. 

2. Την ΟΙΚ.252/ΚΕ 100/7.2.2000 απόφαση του Υπουργού 
ΠΕΧΩΔΕ με την οποία το υπόψη έργο χαρακτηρίστηκε ως 
σημαντικό σύμφωνα με τις διατάξεις του άρθρου 6 παρ.4 του 
Ν. 1418/84 και συστάθηκε επιτροπή για την αιτιολογημένη 
αποδοχή ή μη των προτάσεων του Δημ. Συμβουλίου Πρέβε¬ 
ζας για τροποποίηση της μελέτης της Ζεύξης Πρέβεζας - 
Ακτίου και ειδικότερα της πρόσβασης της από Κάστρο Αγίου 
Γεωργίου μέχριτην Ε.Ο. προς Ηγουμενίτσα. 

3. Τις διατάξεις του άρθρου 19 του Ν.2470/1997 (ΦΕΚ 40 
Α/97) «Περί αναμόρφωσης μισθολογίου προσωπικού της 
Δημ. Διοίκησης και άλλες συναφείς διατάξεις» και ειδικότερα 
την παρ.4 αυτού για τα συλλογικά όργανα προσωρινού χα¬ 
ρακτήρα που δεν έχουν αμιγή σύνθεση από υπαλλήλους, σε 
συνδυασμό με το άρθρο 5 παρ.2 του Ν.2229/94. 

4. Το από 10.1.2001 συνταχθέν πρακτικό της επιτροπής. 

Και επειδή: 

1. Το έργο της υπόψη επιτροπής ήταν η εξέταση προτάσε¬ 
ων για τροποποίηση της μελέτης έργου Ειδικού, Σημαντικού 
και Εθνικού Επιπέδου, που απαιτούσε μεγάλη εξειδίκευση 
και εμπειρία. 

2. Η υπόψη επιτροπή είχε προσωρινό χαρακτήρα και η σύν¬ 
θεση της δεν ήταν αμιγής από στελέχη του Δημοσίου αλλά 
συγκροτήθηκε και με τη συμμετοχή ιδιωτών τεχνικών μεγά¬ 
λης εμπειρίας και εξειδίκευσης. 

3.0 Πρόεδρος και τα μέλη της Επιτροπής απασχολήθηκαν 
καιπέραντου κανονικού ωραρίου καιτωνεργασίμωνημερών 
για συνεδριάσεις, συλλογή στοιχείων, εξέταση υφισταμένων 
μελετών, επεξεργασία πιθανών λύσεων κ.λπ., και την επί τό¬ 
που του έργου επίσκεψη (Πρέβεζα), στο μεγαλύτερο διά¬ 
στημα από 13.11.2000 έως 10.1.2001 (2 μήνες) που διήρκε- 
σαν οι εργασίες της Επιτροπής. 

4. Η απόφαση σύστασης της υπόψη επιτροπής προβλέπει 
την αποζημίωση των μελών της από τις πιστώσεις του έργου 
της Ζεύξης Πρέβεζας - Ακτίου (9471556, ΣΑΕ 071/2). 

5. Η γραμματέας της επιτροπής υποβοήθησε την Επιτροπή 
στο έργο της καθ’όλη τη διάρκεια των εργασιών της και συμ¬ 
μετείχε σ'όλεςτις συνεδριάσεις της, αποφασίζουμε: 

1. Καθορίζουμε την αμοιβή των μελών της Επιτροπής επε¬ 
ξεργασίας του ειδικού θέματος της εξέτασης προτάσεων 
του Δημοτικού Συμβουλίου Πρέβεζας για το έργο «Ζεύξη 
Πρέβεζας - Ακτίου μετά των προσβάσεων», για όλο το χρόνο 
απασχόλησής τους καιτην κάθε είδους αποζημίωσή τους για 
τη συμμετοχή τους στις εργασίες της Επιτροπής, ως εξής: 

Α) Για τους Τεχνικούς Υπαλλήλους, πρόεδρο και μέλη, της 
Επιτροπής το ποσόντων 120.000 δρχ. ανά μήνα και συνολικά 
240.000 δρχ. 

Β) Γ ια τους ιδιώτες Τεχνικούς μέλη της Επιτροπής το πο¬ 
σόντων 120.000 δρχ. ανά μήνα και συνολικά 240.000 δρχ. 

Γ) Γ ια την διοικητικό υπάλληλο γραμματέα της Επιτροπήςτο 
ποσόντων 60.000 δρχ. ανά μήνα και συνολικό ποσό 120.000. 


2. Εγκρίνουμε τη διάθεση πίστωσης ποσού 2.040.000 δρχ. 
σε βάρος του έργου 9471556 της ΣΑΕ 071/2 για την πληρω¬ 
μή των παραπάνω αμοιβών με μέριμνα της ΕΥΔΕ/ΜΕΔΕ και 
του αρμοδίου υπολόγου του έργου. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Φεβρουάριου 2001 

Οι Γ ενικοί Γ ραμματείς 
Δημοσιονομικής Πολιτικής 

Υπουργείου Οικονομικών Δημ. Έργων ΥΠΕΧΩΔΕ 

ΙΩΑΝΝΗΣ ΚΟΥΣΟΥΛΑΚΟΣ I. ΧΡΥΣΙΚΟΠΟΥΛΟΣ 


Αριθ. 2/11284/0022 (7) 

Καθιέρωση με αμοιβή υπερωριακής νυχτερινής και εξαι¬ 
ρέσιμων ημερών εργασίας του προσωπικού με σχέση 
εργασίας Ιδιωτικού Δικαίουτου ΕΚΑΒ και των Νοσ/κών 
Ιδρυμάτων, Κέντρων υγείας και Κέντρων Ψυχικής 
Υγείας. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. -Τις διατάξεις του άρθρου 15,του Ν. 2592/98 (ΦΕΚ57/98 
Τ.Α'). 

2. - Τις διατάξεις του άρθρου 13 παρ. 11 του Ν.2703/99 
(ΦΕΚ 72/99 Τ.Α’). 

3. - Την αριθμ. 2/13071/0022/18.5.99 εγκύκλιο του Γενικού 
Λογιστηρίου του Κράτους. 

4. - Τις αποφάσεις των Δ/νσεων Επιθεώρησης Εργασίας 
των αρμοδίων Νομαρχιών. 

5. - Το γεγονός ότι από τις διατάξεις της απόφασης αυτής 
προκαλείται δαπάνη ύψους 1.150.000.000 δρχ. η οποία θα 
αντιμετωπισθεί από τις πιστώσεις του προϋπολογισμού οικο¬ 
νομικού έτους 2001 του Υπουργείου Υγείας και Πρόνοιας 
(Φ.210 ΚΑΕ 0521,0522). 

6. - Την 2/80345/0004/8-11-99 Κοινή Απόφαση «Μεταβίβα¬ 
ση εξουσίας υπογραφής σύμφωνα με το άρθρο 7 παρ. 1 του 
Ν. 1943/91» (ΦΕΚ 2040/19-11-99τ.Β’), αποφασίζουμε: 

Εγκρίνουμε την καθιέρωση με αμοιβή υπερωριακής εργα¬ 
σίας και εργασίας νυχτερινής και εξαιρέσιμων ημερών προς 
συμπλήρωση του υποχρεωτικού ωραρίου εργασίαςτων υπαλ¬ 
λήλων ιδιωτικού Δικαίου διαφόρων κλάδων και ειδικοτήτων, 
που αμείβονται με τις διατάξεις του Ν.2470/97 μέσω Συλλογι¬ 
κών Συμβάσεων Εργασίας ή Κοινών Υπουργικών Αποφάσεων 
για το χρονικό διάστημα από 1.1.2001 ως31.12.2001, σύμφω¬ 
να με τις εγκριτικές αποφάσεις των αρμοδίων Δ/νσεων Επιθε¬ 
ώρησης Εργασίαςτων οικείων Νομαρχιών ως εξής: 

Α) ΕΚΑΒ για τριάντα τέσσερα (34) άτομα μέχρι είκοσι έξι χι¬ 
λιάδες εκατόν δέκα (26.110) ώρες. 

Β) Νοσ/κά Ιδρύματα, Κέντρα Υγείας, Κέντρα Ψυχικής Υγεί¬ 
ας για δύο χιλιάδες πεντακόσια (2.500) άτομα μέχρι ένα 
εκατ.διακόσιες ογδόνταχιλ.(1.280.000) ώρες. 

Η κατανομή των ωρών κατά Νοσοκομείο κ.λπ. ενεργείται 
με απόφαση του Υπουργού Υγείας και Πρόνοιας ανάλογα με 
τις εμφανιζόμενες ανάγκες κάθε νοσοκομείου κ.λπ. και εντός 
των ορίων των υφισταμένων πιστώσεων. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως.. 

Αθήνα, 26 Ιανουάριου 2001 
Οι Γ ενικοί Γ ραμματείς 

Δημοσιονομικής Πολιτικής Υπουργείου 

Υπουργείου Οικονομικών Υγείας και Πρόνοιας 

ΙΩΑΝΝΗΣ ΚΟΥΣΟΥΛΑΚΟΣ ΧΑΡ. ΣΟΦΙΑΝΟΣ 

Αριθ. 2/5133/0022 (8) 

Τροποποίηση απόφασης καθορισμού της κατά συνεδρία¬ 
ση αμοιβής των μελών του Δ. Σ. του Εθνικού Κέντρου 
Βιβλίου. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. -Τις διατάξεις: 

α) του άρθρου 9 του Ν.2273/94 (ΦΕΚ 233/Α/27.12.94) 
«Εθνικό Θέατρο, Κρατικό Θέατρο Β.Ελλάδας και άλλες δια¬ 
τάξεις». 

β) Το άρθρο 40 του Ν.849/1978 «περί παροχής κινήτρων 
δια την ενίσχυσιν της Περιφερειακής και Οικονομικής ανά¬ 
πτυξης της Χώρας» όπως συμπληρώθηκε με το άρθρο 8 του 
Ν.2129/1993. 

γ) Το άρθρο 27 του Ν.2081/92 «Ρύθμιση του θεσμού των 
Επιμελητηρίων, τροποποίηση των διατάξεων του Ν. 
1712/1987 για τον εκσυγχρονισμό των επαγγελματικών ορ¬ 
γανώσεων των εμπόρων, βιοτεχνών και λοιπών επαγγελμα- 
τιών και άλλες διατάξεις». 

2. - Την αριθμ.1039386/441/0006Α/21.4.2000 απόφαση του 
Πρωθυπουργού και του Υπουργού Οικονομικών «Ανάθεση 
αρμοδιοτήτων στους Υφυπουργούς Οικονομικών». 

3. - Την αριθμ.2/80345/0004/8.11.1999 ΚΥΑ για τη μεταβί¬ 
βαση εξουσίας υπογραφής σύμφωνα με το άρθρο 7 παρ.1 
του 1943/91». 

4. -Την αριθμ.2007202/591/0022/12.4.95 ΚΥΑ με την οποία 
καθορίστηκε η κατά συνεδρίαση αποζημίωση των μελών του 
Δ. Σ.του Εθνικού Κέντρου Βιβλίου (ΦΕΚ344/Β/4.5.95). 

5. - Τα αριθμ.5899/25.10.2000 και 5921/31.10.2000 έγγραφα 
του Εθνικού Κέντρου Βιβλίου καθώς και το αριθμ. 
171/30.10.2000 ΦΕΑτηςΔ/νσης Γραμμάτων του ΥΠΠΟ. 

6. - Το γεγονός ότι, από την απόφαση αυτή προκαλείται 
πρόσθετη ετήσια δαπάνη ύψους οκτώ εκατομμυρίων οκτα¬ 
κόσιων ογδόντα χιλιάδων (8.880.000) δρχ. για την οποία 
υπάρχει σχετική πίστωση στον προϋπολογισμό του Εθνικού 
Κέντρου Βιβλίου, αποφασίζουμε: 

1. - Τροποποιούμε την αριθμ.2007202/591/0022/12.4.95 
ΚΥΑ με την οποία καθορίστηκε η κατά συνεδρίαση αποζη¬ 
μίωση των μελών του Διοικητικού Συμβουλίου του Εθνικού 
Κέντρου Βιβλίου (ΦΕΚ344/Β/4.5.95) και καθορίζουμε την κα¬ 
τά συνεδρίαση αποζημίωση των μελών του ανωτέρω Συμ¬ 
βουλίου, ως εξής: 

Προέδρου 40.000 δρχ. 

Μελών 30.000 δρχ. 

2. - Κατά τα λοιπά ισχύει η ανωτέρω τροποποιούμενη από¬ 
φαση. 

3. - Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Φεβρουάριου 2001 

Ο Γενικός Γραμματέας 

Δημοσιονομικής Πολιτικής Η Γ ενική Γ ραμματέας 

Υπουργείου Οικονομικών Υπουργείου Πολιτισμού 

ΙΩΑΝΝΗΣ ΚΟΥΣΟΥΛΑΚΟΣ ΛΙΝΑ ΜΕΝΔΩΝΗ 


Αριθ. 2/12627/0022 (9) 

Καθιέρωση απογευματινής υπερωριακής εργασίας για υπαλ¬ 
λήλους της ΥΔΕ στο Υπουργείο Υγείας και Πρόνοιας. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 18 του Ν.2470/97, όπως αντι- 
καταστάθηκε από το άρθρο 15 του Ν.2592/98. 

2. Την αριθμ. 2/38554/0004/23-5-2000 απόφαση για μετα¬ 
βίβαση αρμοδιοτήτων και της εξουσίας να υπογράφουν «Με 
εντολή Υφυπουργού» στο Γενικό Γραμματέα Δημοσιονομι¬ 
κής Πολιτικής κ.λ.π. 


3. Την ανάγκη καθιέρωσης απογευματινής υπερωριακής 
εργασίας σε υπαλλήλους της ΥΔΕ Υπουργείου Υγείας και 
Πρόνοιας για τον έλεγχο, εκκαθάριση και τακτοποίηση 5.000 
φακέλων νοσηλειών από χρηματικά εντάλματα προπληρω¬ 
μής προηγουμένων ετών. 

4. Το γεγονός ότι από την απόφαση αυτή προκαλείται δα¬ 
πάνη ύψους 8.650.800 δραχμών περίπου σε βάρος του Κρα¬ 
τικού Προϋπολογισμού για το έτος 2001, η οποία θα αντιμε- 
τωπισθεί από τις εγγεγραμμένες πιστώσεις στον Ειδ. Φορ. 
23-140 ΚΑΕ 0511. 

5. Το αριθμ.2/8110/0004/14-2-2001 έγγραφο της Δ.4- Προ¬ 
σωπικού, αποφασίζουμε: 

Εγκρίνουμε την καθιέρωση απογευματινής υπερωριακής 
εργασίας για υπαλλήλους της ΥΔΕ στο Υπουργείο Υγείας και 
Πρόνοιας, για το χρονικό διάστημα από 1/3-30/8/2001, για 
6.480 ώρες συνολικά. 

Η κατανομή των ωρών και η συγκρότηση του συνεργείου 
θα γίνει με ονομαστική απόφαση του Προϊσταμένου της ανω¬ 
τέρω Υ.Δ. Ε, ηι οποία θα κοινοποιηθεί στη Δ.4 - Προσωπικού. 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Αθήνα, 23 Φεβρουάριου 2001 

Με εντολή Υπουργού 
Ο Γ ενικός Γ ραμματέας 

I. ΚΟΥΣΟΥΛΑΚΟΣ 


Αριθ. φΐΐ 50707 (10) 

Καταβολή λειτουργικών δαπανών και δαπάνης μισθοδο¬ 
σίας προσωπικού στην Εθνική Συνομοσπονδία Ατό¬ 
μων με Ειδικές Ανάγκες για το έτος 2001. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Σύμφωνα με: 

1. Τις διατάξεις του άρθρου 5 του Ν. 2224/94 «Ρύθμιση θε¬ 
μάτων εργασίας συνδικαλιστικών δικαιωμάτων, υγιεινής και 
ασφάλειας των εργαζομένων και οργάνωσης Υπουργείου 
Εργασίας και των εποπτευόμενων από αυτό Νομικών Προ¬ 
σώπων και άλλες διατάξεις». 

2. Την με αριθμ. 47/6-12-2000 απόφαση του Δ.Σ. του Οργα¬ 
νισμού Εργατικής Εστίας. 

3. Την εγγραφή πίστωσης στον Κ.Α.Ε. 2522Ατου προϋπο¬ 
λογισμού του Ο.Ε.Ε. έτους 2001, για την προκαλούμενη δα¬ 
πάνη το ύψος της οποίας δεν μπορεί να προσδιορισθεί (άρ¬ 
θρο 27 του Ν. 2081/1992, άρθρο 29 Ατού Ν. 1558/1985 και 
άρθρο 1 του Ν. 2469/1997). Η δαπάνη αυτή δεν βαρύνει τον 
κρατικό προϋπολογισμό. 

4. Την αριθ. 80027/9-5-2000 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών Ασφα¬ 
λίσεων «Ανάθεση αρμοδιοτήτων στους Υφυπουργούς Εργα¬ 
σίας και Κοινωνικών Ασφαλίσεων» (ΦΕΚ 610/Β/ 9.5.2000), 
αποφασίζουμε: 

I. Εγκρίνουμε, σύμφωνα με τις διατάξεις του άρθρου 5 παρ. 
1 και 2 του Ν. 2224/94, την Καταβολή στην Εθνική Συνομο¬ 
σπονδία Ατόμων με Ειδικές Ανάγκες των λειτουργικών δαπα¬ 
νών και των δαπανών μισθοδοσίας προσωπικού ανά μήνα, για 
το χρονικό διάστημα από 1 Ιανουάριου μέχρι 31 Δεκεμβρίου 
2001 απότονΟ.Ε.Ε. με τους εξής όρους και προϋποθέσεις: 

1. Λειτουργικές δαπάνες 

Η καταβολή των λειτουργικών δαπανών στην Εθνική Συνο¬ 
μοσπονδία Ατόμων με Ειδικές Ανάγκες υπολογίζεται σε ποσό 
κατά μήνα ίσο με δώδεκα (12) βασικά ημερομίσθια ανειδί¬ 
κευτου εργάτη της Εθνικής Γενικής Συλλογικής Σύμβασης 
Εργασίας ανά χίλια (1.000) ψηφίσαντα μέλη, όπως το ημερο¬ 
μίσθιο έχει διαμορφωθεί στο τέλος του προηγούμενου ημε¬ 
ρολογιακού έτους. 

2. Δαπάνη μισθοδοσίας προσωπικού 

Στην ανωτέρω Οργάνωση καταβάλλεται μισθοδοσία προ¬ 
σωπικού για (4) τέσσερις υπαλλήλους και μια (1) καθαρί¬ 
στρια. Το ποσό που θα βαρύνει τον Ο.Ε.Ε. καθορίζεται σύμ¬ 
φωνα με την ισχύουσα για το έτος 2001 ΣΣΕ. 

Το ανωτέρω ποσό προσαυξάνεται για μεν τους υπαλλή¬ 
λους κατά 24,96% και 3%, για δε το προσωπικό καθαριότητας 
κατά 30,11%, ποσοστά που αντιστοιχούν στην εργοδοτική ει¬ 
σφορά στον φορέα κυρίας και επικουρικής ασφάλισης. 

II. Για την καταβολή των άνω παροχών η Ε. Σ.Α. Ε.Α. οφείλει 
υποχρεωτικά να προσκομίσει στον Οργανισμό Εργατικής 
Εστίας τα παρακάτω δικαιολογητικά: 

1. Αίτηση με 10Οδραχμο χαρτόσημο για την καταβολή λει¬ 
τουργικών δαπανών και δαπανών μισθοδοσίας προσωπικού. 

2. Φωτοτυπίες των βιβλιαρίων ενσήμων των εργαζομένων, 
επικυρωμένων από το I. Κ.Α. από τις οποίες να προκύπτει ότι 
ο εργοδότης είναι η Ε. Σ.Α. Ε.Α. καθώς και ότι έχουν επικολ- 
ληθεί τα ένσημα των δύο προηγούμενωντουλάχιστον μηνών. 

Μη επικόλληση ενσήμων έχει σαν συνέπεια την μη καταβο¬ 
λή των πόσης φύσεως επιδοτήσεων. 

3. Υπεύθυνη δήλωση του Ν. 1599/86, που υπογράφεται από 
κάθε υπάλληλο και στην οποία να δηλώνει: 

α) Την ημερομηνία πρόσληψής του στην Οργάνωση. 

β) Το είδοςτης εργασιακήςτου σχέσης (π.χ. αορίστου χρόνου, 
ωρομίσθιος, με σύμβαση έργου κ.λ.π.) και την ειδικότητά του. 

γ) Το ύψος του βασικού μισθού και αναλυτικά κάθε είδους 
νόμιμο επίδομα για κάθε μήνα χωριστά. 

δ) Ότι δεν λαμβάνει το επίδομα τέκνων από άλλο φορέα. 

Η ανωτέρω δήλωση θα συνυπογράφεται και από τους κατά 
το νόμο υπεύθυνους της συνδικαλιστικής οργάνωσης. 

III. Για να τύχει η ανωτέρω Οργάνωση των παροχών αυτών 
πρέπει να έχει νόμιμη διοίκηση και εφ' όσον πραγματοποιήσει 
εντός του τρέχοντος έτους νέες αρχαιρεσίες να υποβάλλει 
στον Οργανισμό Εργατικής Εστίας τα εξής δικαιολογητικά: 

1. Επικυρωμένο από το Πρωτοδικείο αντίγραφο του κατα¬ 
τεθειμένου από τον παραστάντα δικαστικό, σύμφωνα με τον 
νόμο, πρακτικού αρχαιρεσιών. 

2. Βεβαίωση δικαστικού αντιπροσώπου ή αντίγραφο μη¬ 
τρώου μελών, επικυρωμένα (από το οικείο Πρωτοδικείο) 
όπως ανωτέρω ορίζεται, όπου θα διαλαμβάνονται όλα τα σω¬ 
ματεία που πήραν μέρος στις αρχαιρεσίες, αναλυτικά οι ψη- 
φίσαντες αντιπρόσωποι κάθε σωματείου, καθώς η ημερομη¬ 
νία και τα ψηφίσαντα για την εκλογή τους μέλη. 

3. Πίνακα σύνθεσης μελών του Διοικητικού Συμβουλίου ή 
απόφαση διορισμού προσωρινής διοίκησης, επικυρωμένη 
από το Πρωτοδικείο ή δικηγόρο. 

4. Κάθε άλλο στοιχείο ή δικαιολογητικά που θα αποφασίσει 
το Διοικητικό Συμβούλιο του Οργανισμού Εργατικής εστίας. 

IV. Η δαπάνη κάθε είδους οικονομικής ενίσχυσης, σύμφω¬ 
να με τα ανωτέρω, θα βαρύνει τον ΚΑΕ 2522Α του προϋπο¬ 
λογισμού του Οργανισμού Εργατικής Εστίας έτους 2001 και 
θα καταβάλλεται μετά το τέλος κάθε μήνα. Η δαπάνη αυτή 
δεν βαρύνει τον Κρατικό Προϋπολογισμό. 

V. Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 27 Φεβρουάριου 2001 

Ο ΥΦΥΠΟΥΡΓΟΣ 

X. ΠΡΩΤΟΠΑΠΑΣ 

Αριθ.Φ 11 50082 (11) 

Χορηγηση έκτακτης οικονομικής ενίσχυσης στην Ομο¬ 
σπονδία Ιδιωτικών Υπαλλήλων Ελλάδος. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Σύμφωνα με: 

1. Τις διατάξεις του άρθρου 5 του Ν. 2224/94 «Ρύθμιση θε¬ 
μάτων εργασίας συνδικαλιστικών δικαιωμάτων, υγιεινής και 
ασφάλειας των εργαζομένων και οργάνωσης Υπουργείου 


Εργασίας και των εποπτευομένων από αυτό Νομικών Προ¬ 
σώπων και άλλες διατάξεις». 

2. Το με αριθ. 10450/9-2-2001 έγγραφο του Ο.Ε.Ε. με το 
οποίο μας υποβλήθηκε απόσπασμα Πρακτικού της με αριθ. 
6/2-2-2001 συνεδρίασης του Διοικητικού του Συμβουλίου. 

3. Την εγγραφή πίστωσης στον Κ.Α.Ε. 2522 ΣΤ του προϋ¬ 
πολογισμού του Ο. Ε. Ε. έτους 2000, για την προκαλούμενη 
δαπάνη (άρθρο 27 Ν. 2081/1992, άρθρο 29 Α του Ν. 
1558/1985 και άρθρο 1 του Ν.2469/1997). 

Η δαπάνη αυτή δεν βαρύνει του κρατικό προϋπολογισμό. 

4. Την αριθ. 80027/9-5-2000 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών Ασφα¬ 
λίσεων «Ανάθεση αρμοδιοτήτων στους Υφυπουργούς Εργα¬ 
σίας και Κοινωνικών Ασφαλίσεων». (ΦΕΚ. 610/Β/9-5-2000), 
αποφασίζουμε: 

Εγκρίνουμε την απόφαση του Δ.Σ. του Ο.Ε.Ε. που ελήφθη 
κατά την αριθμ. 6/2-2-2001 συνεδρίασή του, σχετικά με την 
καταβολή οικονομικής ενίσχυσης ποσού ενός εκατομμυρίου, 
εξακοσίων εβδομήντα επτά χιλιάδων, επτακοσίων εννέα 
(1,677.709)δρχ., στην Ομοσπονδία Ιδιωτικών Υπαλλήλων Ελ¬ 
λάδος για κάλυψη συνδρομών σε Διεθνείς Οργανισμούς. 

Η δαπάνη αυτή βαρύνει τον Κ.Α.Ε.2522 ΣΤ του προϋπολο¬ 
γισμού του Ο. Ε. Ε. έτους 2000, ο οποίος δεν επιχορηγείται 
από τον κρατικό προϋπολογισμό. 

Η απόφαση αυτή να κοινοποιηθεί και να δημοσιευθεί στην 
Εφημερίδα της Κυβερνήσεως. 

Αθήνα, 27 Φεβρουάριου 2001 

Ο ΥΦΥΠΟΥΡΓΟΣ 

X. ΠΡΩΤΟΠΑΠΑΣ 


Αριθ. Φ11 50100 (12) 

Χορήγηση έκτακτης οικονομικής ενίσχυσης στο Εργατο- 
ϋπαλληλικό Κέντρο Βέροιας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Σύμφωνα με: 

1. Τις διατάξεις του άρθρου 5 του Ν. 2224/94 «Ρύθμιση θε¬ 
μάτων εργασίας συνδικαλιστικών δικαιωμάτων, υγιεινής και 
ασφάλειας των εργαζομένων και οργάνωσης Υπουργείου 
Εργασίας και των εποπτευομένων από αυτό Νομικών Προ¬ 
σώπων και άλλες διατάξεις». 

2. Το με αριθ. 10549/16-2-2001 έγγραφο του Ο.Ε.Ε. με το 
οποίο μας υποβλήθηκε απόσπασμα Πρακτικού της με αριθ. 
7/7-2-2001 συνεδρίασης του Διοικητικού του Συμβουλίου. 

3. Την εγγραφή πίστωσης στον Κ.Α.Ε. 2522 Ζ του προϋπο¬ 
λογισμού του Ο. Ε. Ε. έτους 2000, για την προκαλούμενη δα¬ 
πάνη (άρθρο 27 Ν. 2081/1992, άρθρο 29 Ατού Ν. 1558/1985 
και άρθρο 1 του Ν.2469/1997). 

Η δαπάνη αυτή δεν βαρύνει του κρατικό προϋπολογισμό. 

4. Την αριθ. 80027/9-5-2000 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών Ασφα¬ 
λίσεων «Ανάθεση αρμοδιοτήτων στους Υφυπουργούς Εργα¬ 
σίας και Κοινωνικών Ασφαλίσεων». (ΦΕΚ. 610/Β/9-5-2000), 
αποφασίζουμε: 

Εγκρίνουμετην απόφαση του Δ. Σ.του Ο. Ε. Ε. που ελήφθη 
κατά την αριθμ. 7/7-2-2001 συνεδρίασή του, σχετικά με την 
καταβολή οικονομικής ενίσχυσης ποσού δύο εκατομμυρίων 
πεντακοσίων χιλιάδων (2.500.000)δρχ. στο Εργατοϋπαλληλι- 
κό Κέντρο Βέροιας για την διοργάνωση διημερίδας. 

Η καταβολή του ανωτέρου ποσού στο Εργατοϋπαλληλικό 
Κέντρο Βέροιας θα πραγματοποιηθεί μετά την υποβολή των 
σχετικών παραστατικών στοιχείων στον Ο.Ε.Ε. 

Η δαπάνη αυτή βαρύνει τον Κ.Α. Ε. 2522 Ζ του προϋπολο¬ 
γισμού του Ο. Ε. Ε. έτους 2000, ο οποίος δεν επιχορηγείται 
από τον κρατικό προϋπολογισμό. 

Η απόφαση αυτή να κοινοποιηθεί και να δημοσιευθεί στην 
Εφημερίδα της Κυβερνήσεως. 

Αθήνα, 27 Φεβρουάριου 2001 

Ο ΥΦΥΠΟΥΡΓΟΣ 

X. ΠΡΩΤΟΠΑΠΑΣ 


Αριθ.ΦΙΙ 50078 (13) 

Χορήγηση έκτακτης οικονομικής ενίσχυσης στην Πανελ¬ 
λήνια Ομοσπονδία Εργατών Επισιτισμού και Υπαλλή¬ 
λων Τουριστικών Επαγγελμάτων. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Σύμφωνα με: 

1. Τις διατάξεις του άρθρου 5 του Ν. 2224/94 «Ρύθμιση θε¬ 
μάτων εργασίας συνδικαλιστικών δικαιωμάτων, υγιεινής και 
ασφάλειας των εργαζομένων και οργάνωσης Υπουργείου 
Εργασίας και των εποπτευόμενων από αυτό Νομικών Προ¬ 
σώπων και άλλες διατάξεις». 

2. Το με αριθ. 10446/9-2-2001 έγγραφο του Ο.Ε.Ε. με το 
οποίο μας υποβλήθηκε απόσπασμα Πρακτικού της με αριθ. 
7/7-2-2001 συνεδρίασης του Διοικητικού του Συμβουλίου. 

3. Την εγγραφή πίστωσης στον Κ.Α.Ε.2522Ζ του προϋπο¬ 
λογισμού του Ο.Ε.Ε. έτους 2001, για την προκαλούμενη δα¬ 
πάνη (άρθρο 27 Ν. 2081/1992, άρθρο 29 Ατού Ν. 1558/1985 
και άρθρο 1 του Ν.2469/1997). 

Η δαπάνη αυτή δεν βαρύνει του κρατικό προϋπολογισμό. 

4. Την αριθ. 80027/9-5-2000 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών Ασφα¬ 
λίσεων «Ανάθεση αρμοδιοτήτων στους Υφυπουργούς Εργα¬ 
σίας και Κοινωνικών Ασφαλίσεων». (ΦΕΚ. 610/Β/9-5-2000), 
αποφασίζουμε: 

Εγκρίνουμε την απόφαση του Δ.Σ. του Ο.Ε.Ε. που ελήφθη 
κατά την αριθμ. 7/7-2-2001 συνεδρίασή του, σχετικά με την 
καταβολή οικονομικής ενίσχυσης ποσού τεσσάρων εκατομ¬ 
μυρίων (4.000.000) δρχ. στην Πανελλήνια Ομοσπονδία Ερ¬ 
γατών Επισιτισμού και Υπαλλήλων Τουριστικών Επαγγελμά¬ 
των για την διοργάνωση διημερίδας. 

Η καταβολή του ανωτέρου ποσού στην ανωτέρω Ομο¬ 
σπονδία θα πραγματοποιηθεί μετά την υποβολή των σχετι¬ 
κών παραστατικών στοιχείων στον Ο.Ε.Ε. 

Η δαπάνη αυτή βαρύνει τον Κ.Α.Ε.2522Ζ, του προϋπολογι¬ 
σμού του Ο.Ε.Ε. έτους 2001 ,ο οποίος δεν επιχορηγείται από 
τον κρατικό προϋπολογισμό. 

Η απόφαση αυτή να κοινοποιηθεί και να δημοσιευθεί στην 
Εφημερίδα της Κυβερνήσεως. 

Αθήνα, 27 Φεβρουάριου 2001 

Ο ΥΦΥΠΟΥΡΓΟΣ 

X. ΠΡΩΤΟΠΑΠΑΣ 


Αριθ. 535 (14) 

Συμπλήρωση της Κοινής Απόφασης των Υπουργών Εθνι¬ 
κής Οικονομίας και Πολιτισμού 43/9-1-2001 (ΦΕΚ7/Β’) 
και τίτλο «Καθορισμός προσόντων προσωπικού Υπη¬ 
ρεσίας Διαχείρισης Επιχειρησιακού Προγράμματος 
ΠΟΛΙΤΙΣΜΟΣ» 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΠΟΛΙΤΙΣΜΟΥ 

Έχοντας υπόψη: 

1. Το Ν. 2860/2000 «Διαχείριση, παρακολούθηση και Έλεγ¬ 


χος του Κοινοτικού Πλαισίου Στήριξης και άλλες διατάξεις» 
(ΦΕΚ 251/τ.Α/14.11.2000) και ειδικότερα τα άρθρα 4 και 7. 

2. Το άρθρο 29 Ατού Ν. 1558/85 «Κυβέρνηση και Κυβερνη- 
τικά'Οργανα» (ΦΕΚ 137/Α) όπως συμπληρώθηκε με το άρθρο 
27 του Ν.2081/92 (ΦΕΚ 154/Α) και τροποποιήθηκε με το άρ¬ 
θρο 1 παρ.2ατου Ν.2469/97 (ΦΕΚ 38/Α). 

3. Την κοινή απόφαση του Πρωθυπουργού και του Υπουρ¬ 
γού Εθνικής Οικονομίας με αρ. ΔΙΟΕ/318/16326/19.04.2000 
«Καθορισμός αρμοδιοτήτων των Υφυπουργών Εθνικής Οικο¬ 
νομίας» (ΦΕΚ 566/Β/20.4.2000). 

4. Την κοινή απόφαση των Υπουργών Εσωτερικών, Δημό¬ 
σιας Διοίκησης και Αποκέντρωσης, Εθνικής Οικονομίας και 
Οικονομικών και Πολιτισμού. «Σύσταση ειδικής Υπηρεσίας 
Διαχείρισης Ε.Π. ΠΟΛΙΤΙΣΜΟΣ» με αρ. πρωτ. ΥΠΠΟ/ΓΝΟΣ/ 
67343/22-12-2000. 

5. Την κοινή απόφαση των Υπουργών Εθνικής Οικονομίας 
και Πολιτισμού «Καθορισμός προσόντων προσωπικού Υπη¬ 
ρεσίας Διαχείρισης Επιχειρησιακού Προγράμματος ΠΟΛΙ¬ 
ΤΙΣΜΟΣ» με αρ. 43/9-1-2001 (ΦΕΚ 7/Β'). 

6. Τον Ν. 2557/ 24-12-1997 με τίτλο «θεσμοί, μέτρα και δρά¬ 
σεις πολιτιστικής ανάπτυξης» (ΦΕΚ 271). 

7. Την πρόταση της Ειδικής Γραμματέως του Υπουργείου 
Πολιτισμού μεαρ. πρωτ. 441/19-2-2001 για την συμπλήρωση 
της ΚΥΑ «Καθορισμός προσόντων προσωπικού Υπηρεσίας 
Διαχείρισης Επιχειρησιακού Προγράμματος ΠΟΛΙΤΙΣΜΟΣ» 
με αρ. 43/9-1-2001 (ΦΕΚ 7/Β') σύμφωνα με το άρθρο 7 παρ. 
2ατου Ν. 2860/2000. 

8. Το γεγονός ότι από την απόφαση δεν προκαλείται δαπά¬ 
νη σε βάρος του κρατικού προϋπολογισμού, αποφασίζουμε: 

1. Συμπληρώνουμε την Απόφασή μας με αρ. 43/9-1-2001 
(ΦΕΚ 7/Β') και ορίζουμε ότι στο στοιχείο α, της παρ. 1, του άρ¬ 
θρου 3 αυτής, προστίθεται το ακόλουθο εδάφιο: 

«Τίτλος ΤΕΙ δεν απαιτείται για το προσωπικό που έχει εντα¬ 
χθεί σε κλάδο κατηγορίας ΤΕ, με βάση την ειδική διάταξη της 
παρ. 22ατου άρθρου 7του Ν. 2557/87». 

2. Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 1 Μαρτίου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΠΟΛΙΤΙΣΜΟΥ 

X. ΠΑΧΤΑΣ ΕΥ. ΒΕΝΙΖΕΛΟΣ 


Αριθ. οικ,/14114/769 (15) 

Θέση, τρόπος οργάνωσης, όροι, προϋποθέσεις και διαδι¬ 
κασία για την εγκατάσταση των πομπών των ραδιοφω¬ 
νικών σταθμών στο όρος Αιγάλεω. 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ, - ΔΗΜΟΣΙΩΝ ΕΡΓΩΝ - ΓΕΩΡΓΙΑΣ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ - ΤΥΠΟΥ 
ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις της περίπτωσης Γ της παραγράφου 4 του 
άρθρου 1 του Ν. 2801/2000 «Ρυθμίσεις θεμάτων αρμοδιότη¬ 
τας του Υπουργείου Μεταφορών και Επικοινωνιών και άλλες 
διατάξεις» (Α46). 

2. Τις διατάξεις του άρθρου 7 του Ν. 2328/1995 «Νομικό κα¬ 
θεστώς της ιδιωτικής τηλεόρασης και της τοπικής ραδιοφω¬ 
νίας, ρύθμιση θεμάτωντης ραδιοτηλεοπτικής αγοράς και άλλες 
διατάξεις» (Α 159) και του άρθρου 53 του Ν. 2778/1999 (Α' 295). 

3. Τις διατάξεις του άρθρου 29Ατου Ν. 1558/1985 «Κυβέρ¬ 
νηση και Κυβερνητικά Όργανα» (Α137), όπως συμπληρώθη- 

κε με το άρθρο 27 του Ν. 2081/1992 (Α 154) και αντικαταστά- 
θηκε με το άρθρο 1 παρ. 2α του Ν. 2469/1997 (Α38). 

4. Τις διατάξεις του Ν.2338/1995 «Κύρωση Σύμβασης ανά¬ 
πτυξης του νέου Διεθνούς αεροδρομίου της Αθήνας στα 
Σπάτα, Ίδρυση της εταιρείας Διεθνής Αερολιμένας Αθηνών 
ΑΕ», έγκριση περιβαλλοντικών όρων και άλλες διατάξεις», (Α 
202), με τον οποίο, ανάμεσα στα άλλα, κυρώθηκε η σύμβαση 
ανάπτυξης του αεροδρομίου που υπογράφηκε στην Αθήνα 
στις 31.7.1995 μεταξύ του Ελληνικού Δημοσίου και ομίλου 
εταιρειών υπό την «ΗοοάΙίθί Α(3», και ιδίως τις διατάξεις του 
άρθρ. 9 της πιο πάνω σύμβασης, με την οποία προβλέπεται 
έκδοση Άδειας Λειτουργίας του Αεροδρομίου υπό τον 
Υπουργό Μεταφορών και Επικοινωνιών, σε συνδυασμό με 
την εκτίμηση ότι επίκειται η έκδοση της πιο πάνω άδειας και 
ότι η τελική ημερομηνία έναρξης λειτουργίας θα πραγματο¬ 
ποιηθεί εντός του μηνάς Μαρτίου 2001. 

5. Τις διατάξεις του εδαφίου στ. της παρ. 6 του άρθρου 21 
του Κεφαλαίου II του Ν. 2742/99 «Χωροταξικός σχεδιασμός 
και αειφόρος ανάπτυξη και άλλες διατάξεις», (Α 207), που κα¬ 
θορίζει τις ζώνες όπου επιτρέπεται η εγκατάσταση κεραιών 
τηλεπικοινωνιών ραδιοφωνίας και τηλεόρασης στο όρος Αι¬ 
γάλεω. 

6. Τις διατάξεις του Ν. 1512/1985 «Τροποποίηση και συ¬ 
μπλήρωση πολεοδομικών διατάξεων, ρύθμιση συναφών θε¬ 
μάτων και θεμάτωντου Ταμείου Νομικών», (Α4). 

7. Την 15851/7601/ 24.4.2000 κοινή απόφαση του Πρωθυ¬ 
πουργού και του Υπουργού Μεταφορών και Επικοινωνιών 
«Ανάθεση αρμοδιοτήτων του Υπουργού Μεταφορών και Επι¬ 
κοινωνιών στον Υφυπουργό Μεταφορών και Επικοινωνιών 
Αλέκο Βούλγαρη» (Β 592). 

8. Την 353003/26.4.2000 Κοινή Απόφαση του Πρωθυπουρ¬ 
γού και του Υπουργού Γεωργίας «Ανάθεση αρμοδιοτήτων 
στους Υφυπουργούς Γεωργίας Ευάγγελο Αργύρη και Φώτη 
Χατζημιχάλη». 

9. Την 68390/12.6.1996 Κοινή Υπουργική Απόφαση των 
Υπουργών Μεταφορών και Επικοινωνιών και Τύπου και Μέ¬ 
σων Μαζικής Ενημέρωσης (Β 484), όπως αυτή συμπληρώθη¬ 
κε με την όμοια 59369/10.4.1997) (Β331) και τροποποιήθηκε 
με την όμοια 55759/4768/20.10.2000 (Β 1280), με βάση την 
οποία καθορίζονται οι συχνότητες που περιλαμβάνονται στο 
χάρτη συχνοτήτων του νομού Αττικής και προβλέπεται η 
εγκατάσταση ραδιοτηλεοπτικού πάρκου κεραιών στη θέση 
«Αέρας» της Πάρνηθας. 

10. Την 46300/3103/26.7.2000 Κοινή Υπουργική Απόφαση 
των Υπουργών Ανάπτυξης και Περιβάλλοντος και Χωροτα¬ 
ξίας και Δημοσίων Έργων και Γεωργίας και Μεταφορών και 
Επικοινωνιών καιΤύπου και Μέσων Μαζικής Ενημέρωσης «θέ¬ 
ση, τρόπος οργάνωσης, ειδικοί όροι, προϋποθέσεις και διαδι¬ 
κασία για την υποχρεωτική τοποθέτηση των πομπών των ρα¬ 
διοφωνικών και τηλεοπτικών σταθμών στο ραδιοτηλεοπτικό 
πάρκο κεραιών στη θέση «Αέρα» της Πάρνηθας» (Β 994). 

11. Την 1430/10.12.1996 Απόφαση του Υπουργού Τύπου 
και Μέσων Μαζικής Ενημέρωσης «Έκδοση αδειών τοπικών 
ραδιοφωνικών (μη ερασιτεχνικών) σταθμών εντός των διοι¬ 
κητικών ορίων του Νομού Αττικής (με εξαίρεση τα Κύθηρα 
και την επαρχία Τροιζηνίας)» (Β 1109), με την οποία προκη¬ 
ρύχθηκαν Άδειες μη ερασιτεχνικών ραδιοφωνικών σταθμών 
για χρήση 20 συχνοτήτων, σε συνδυασμό με το γεγονός ότι 
έχει ολοκληρωθεί η διαδικασία αξιολόγησης αυτών από το 
Εθνικό Συμβούλιο Ραδιοτηλεόρασης. 

12. Το γεγονός ότι για την ασφαλή λειτουργίατου Διεθνούς 
Αερολιμένα Αθηνών επιβάλλεται η διακοπή εκπομπών ραδιο¬ 
φωνικών σταθμών από τον Υμηττό, όπως φαίνεται και από το 
πόρισμα με αρ. πρωτ. 5.2.2001 της Επιτροπής που συγκρο¬ 
τήθηκε με την Απόφαση με αρ.πρωτ. 1358/47/28.12.2000 του 
Υφυπουργού Μεταφορών και Επικοινωνιών. 


13. Το γεγονός ότι το έργο κατασκευής του πάρκου κεραι¬ 
ών στη θέση «Αέρας» της Πάρνηθας θα ολοκληρωθεί εντός 
του πρώτου εξαμήνου του 2002. 

14. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Άρθρο 1 

Ορισμός προσωρινής θέσης εγκατάστασης κεραιών 


1. Επιτρέπεται προσωρινά από την 1η Μαρτίου και για το 
χρονικό διάστημα μέχρι την ολοκλήρωση κατασκευής του 
πάρκου κεραιών στη θέση «Αέρα» της Πάρνηθας, η εγκατά¬ 
σταση και λειτουργία των ραδιοφωνικών, μη ερασιτεχνικών 
σταθμών ελεύθερης λήψης που λειτουργούν νομίμως εντός 
των διοικητικών ορίων του νομού Αττικής, (με εξαίρεση τα 
Κύθηρα και την επαρχία Τροιζηνίας), μόνο στο όρος Αιγά¬ 
λεω, και συγκεκριμένα στις τοποθεσίες Ζαχαρίτσα, Πυροβο¬ 
λεία Κορυδαλλού και όρος Ποικίλο. 

2. Οι υπόψη θέσεις έχουν υψόμετρα και γεωγραφικές συ¬ 
ντεταγμένες όπως φαίνεται στον παρακάτω πίνακα. 


ΘΕΣΗ ΥΨΟΜΕΤΡΟ Γ. ΠΛΑΤΟΣ 


Γ. ΜΗΚΟΣ 


Ζαχαρίτσα 452 μ. 

Πυροβολεία 395-407 μ. 

Ποικίλο όρος 418 μ. 


38ο 03' 11"«(Βόρειο) 
37ο 59' 39' (Βόρειο) 
38ο ΟΙ' 30" (Βόρειο) 


23ο 40' 21" (Ανατολικό) 
23ο 37 22" (Ανατολικό) 
23ο 38' 36" (Ανατολικό) 


Άρθρο 2 

Έγκριση Εγκατάστασης 


Η παρούσα απόφαση επέχειτη θέση προέγκρισης εγκατά¬ 
στασης και επέμβασης για την εφαρμογή του εδαφίου στ. της 
παρ. 6του Κεφαλαίου IIτου άρθρ. 21 του Ν.2742/99 (Α207). 


Άρθρο 3 

Ειδικοί όροι εγκατάστασης 

των νομίμως λειτουργούντων ραδιοφωνικών σταθμών 

1. Όλοι οι ραδιοφωνικοί σταθμοί ελεύθερης λήψης οι οποί¬ 
οι θα εγκατασταθούν προσωρινά στην περιοχή της παρού¬ 
σας απόφασης θα εκπέμπουν με μέγιστη Ενεργό Ακτινοβο¬ 
λούμενη Ισχύ (ΕΑΙ) 2,5 Κ\Λ/. 

2. Οι ραδιοφωνικοί σταθμοί ελεύθερης λήψης οι οποίοι θα 
εγκατασταθούν προσωρινά στην περιοχή της παρούσας 
απόφασης θα χρησιμοποιούν τεχνική υποδομή και τεχνικό 
εξοπλισμό κυριότητάς τους. Η ηλεκτροδότησή τους θα 
πραγματοποιηθεί μέσω μιας κεντρικής παροχής από το δί¬ 
κτυο της ΔΕΗ, με την προσκόμιση στη ΔΕΗ των προβλεπό- 
μενων από τη ραδιοτηλεοπτική νομοθεσία διοικητικών πρά¬ 
ξεων ή εγγράφων της νόμιμης λειτουργίας τους. 


Άρθρο 4 
Έναρξη ισχύος 


Κάθε άλλη διάταξη που καθορίζει προσωρινό κέντρο εκπο¬ 
μπής για τους ραδιοφωνικούς σταθμούς του Ν. Αττικής, κα- 
ταργείται. 

Η παρούσα να δημοσιευθεί στην Εφημερίδα της Κυβερνή- 
σεως και η ισχύς της αρχίζει από την δημοσίευσή της στην 
Εφημερίδα της Κυβερνήσεως. 


Αθήνα, 28 Φεβρουάριου 2001 

οι ΥΦΥΠΟΥΡΓΟΙ 

ΑΝΑΠΤΥΞΗΣ ΠΕΡΙΒΑΛΛΟΝΤΟΣ 

ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΚΩΣΤΑΣ ΛΑΛΙΩΤΗΣ 


ΓΕΩΡΓΙΑΣ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΦΩΤΗΣΧΑΤΖΗΜΙΧΑΛΗΣ ΑΛΕΚΟΣ ΒΟΥΛΓΑΡΗΣ 


ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

ΔΗΜΗΤΡΗΣ ΡΕΓΙΠΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




